**Верификация**

Верификациионият процес е процес на независима проверка и потвърждение на надеждността, достоверността и точността на системата за мониторинг и на докладваните данни и информация, свързани с емисии на парникови газове и от инсталациите.

За отправна основа ВО следва да използва плана за мониторинг, одобрен от компетентния орган и дали този план и описаните в него процедури са приложени правилно.

**Принципи на верификационния процес**

* 1. **Пълнота** на верификационните доказателства. За да бъде изградено правилно заключение за доклада на оператора, верификационният орган трябва да събере необходимите доказателства като част от целия процес.
  2. **Точност**. Верификационният процес трябва да следва точно определените правила установени в законодателството и процедурите на Верификационният орган, а верификационният доклад да отразява точно фактите от обективната действителност.
  3. **Прозрачност**. Верификационният процес трябва да бъде прозрачен. Недопустимо е използваните методологии и извършените действия да бъдат укрити от оператора и държавните органи.
  4. **Конфиденциалност**. Верификационният орган гарантира конфиденциалност на информацията, получена пряко или индиректно във връзка с верификационния процес или в друга връзка от клиенти на дружеството.
  5. **Безпристрастност**. Верификационният процес трябва да е безпристрастен. Недопустимо е търговски, финансов или друг интерес да опорочат независимостта на одита.
  6. **Вярност**. Гарантира се, че определяните емисии не са системно нито над, нито под реалните емисии. Източниците на неопределеност се идентифицират и намаляват, доколкото е практически възможно.

Верификационният орган гарантира докладваните емисии и свързаните с тях оповестявания да не съдържат съществени неправилни твърдения, избягва пристрастността при избора и представянето на информация и предоставя достоверен и балансиран отчет за емисиите от инсталациите.

Оператор, желаещ верификация на доклад трябва да подаде *заявка* до Верификационния орган. Заявката трябва да бъде в писмена форма и получена физически, по факс или електронна поща.

Заявката трябва включва достатъчна информация, на база на която Верификационният орган може да се съгласи да сключи договор. В случай на неприемане на заявкате, операторът се уведомява писмено или по емайл.

Заявката се обсъжда вътрешно от ръководния персонал и в рамките на седем дни се отговаря на клиента.

За заявка се третира и обявление или покана за извършване на верификация, по смисъла на Закона за обществените поръчки или друга форма на запитване с предоставяне на достатъчна предварителна информация.

Ако се счете, че Верификационният орган има фактическа и правна възможност да извърши верификация се пристъпва към сключване на Договор за верификация.

Уведомяване на оператора за приемане на заявката може да бъде направено по телефона.

В случай на неприемане на заявкате, операторът се уведомява писмено или по емайл.